
	1.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Iebildums (TM - 12.09.2025.)
Aicinām papildināt noteikumu projekta anotācijas 5. sadaļu, ņemot vērā, ka noteikumu projekta 1.2. apakšpunktā (noteikumu 3.1. un 3.3. apakšpunktā) attiecīgi iekļautas norādes uz 1969. gada Starptautiskās konvencijas par kuģu tilpības mērīšanu un Eiropas Parlamenta un Padomes 2017. gada 14. jūnija Regulas (ES) Nr. 2017/1130, kas nosaka zvejas kuģu īpašības (turpmāk - Regula Nr. 2017/1130) normām. Skaidrojam, ka, lai gan regulas ir tieši piemērojamas visās dalībvalstīs, to prasību ievērošana un nacionālo tiesību aktu sasaiste ir jāatspoguļo anotācijas 5.4. sadaļas 1. tabulā. Tas ir īpaši svarīgi, ja tiesību aktā ir ietvertas atsauces uz regulas normām. Minētās tabulas mērķis ir skaidri parādīt, kā noteikumu projekts atbilst attiecīgajam Eiropas Savienības tiesību aktam, kā arī starptautiskajām saistībām un nodrošina to prasību izpildi.
Piedāvātā redakcija
-
	Ņemts vērā
Ņemot vērā, ka ar Projektu netiek izpildītas ne saistības pret Eiropas Savienību, ne arī kādas citas starptautiskās saistības, nav pamata aizpildīt anotācijas 5.1., 5.2., 5.4. vai 5.5. apakšsadaļu. Vienlaikus, ņemot vērā, ka Projektā tiek izdarītas atsauces uz 1969. gada Starptautisko konvenciju par kuģu tilpības mērīšanu un Eiropas Parlamenta un Padomes 2017. gada 14. jūnija Regulu (ES) Nr. 2017/1130, kas nosaka zvejas kuģu īpašības, anotācijas 5.3. apakšsadaļā iekļauts skaidrojums par korelāciju starp minētajiem starptautiskajiem tiesību aktiem un Projektu.

	2.
	Noteikumu konsolidētā versija
VII. Speciālie noteikumi attiecībā uz mazizmēra kuģiem un zvejas kuģiem, kuru garums ir mazāks par 12 metriem
	Iebildums (TM - 12.09.2025.)
Noteikumu projekta 1.9. apakšpunkts ievieš jaunu nodaļu "VII. Speciālie noteikumi attiecībā uz mazizmēra kuģiem un zvejas kuģiem, kuru garums ir mazāks par 12 metriem". Saskaņā ar Regula Nr. 2017/1130 4. panta 2. punktu zvejas kuģiem, kuru lielākais garums ir mazāks nekā 15 metri, kopējo tonnāžu nosaka saskaņā ar Regulas Nr. 2017/1130 I pielikumu. Skaidrojam, ka regulas saskaņā ar Līguma par Eiropas Savienības darbību 288.panta otro daļu ir vispārpiemērojamas, tās uzliek saistības kopumā un ir tieši piemērojamas visās dalībvalstīs. Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā.
Ievērojot minēto, lūdzam papildināt anotāciju ar skaidrojumu, vai noteikumu projekta 1.9. apakšpunkts, ietverot prasības uz zvejas kuģiem, kuru garums ir mazāks par 12 metriem, nav pretrunā Regulas Nr. 2017/1130 normām, kas attiecināmas uz zvejas kuģiem, kuru lielākais garums ir mazāks nekā 15 metri. Ja skaidrojumu nav iespējams sniegt, lūdzam svītrot noteikumu projekta 1.9. apakšpunktā attiecināmo uz zvejas kuģiem, kuru garums ir mazāks nekā 12 metri.
Piedāvātā redakcija
-
	Ņemts vērā
Anotācijas 1.3. apakšsadaļa papildināta ar atbilstošu skaidrojumu.

